Nyeste Skilderie af Kiøbenhavn, 1814-05-14
J allerunderdanigst Henhold til Hans Majestæts allernaadigste Bevilling af Dato 3die d. M. saa lydende: Vi Frederik den Sjette, af Guds Naade, Konge til Danmark, de Venders og Gothers, Hertug udi Slesvig, Holsten, Stormarn, Ditmarsken og Oldenborg, Giøre vitterligt: Da Rigsbanken for Os allerunderdanigst har andraget, at ligesom, i Overeensstemmelse med Vort aabne Brev af 30te Julii forrige Aar angaaende de 3de Bank instituter, til hvilke Rigsbanken skulde deele sig, de i Christiania af den forhenværende Regjeringscommission udstedte Assignationsbeviser, lydende paa dansk Courant, og de sammesteds udstedte JnterimsBankanviisninger, lydende paa Rigsbankspenge Navneværdie, som ene udstedte for den norske Pengecirculation, nærmest maae ansees at henhøre til den norske Bankafdeling og til de norske Bankhæftelser, og da Rigsbanken derhos har formeent det efter Omstændighederne til Ordens Overholdelse vigtigt, at vedkommende Jhændehavere af ovennævnte Repræsentativer midlertidig og indtil en almindelig Opgjørelse, som sees imøde, kan finde Sted, ved Proclama blive indkaldte, saa ville Vi efter Rigsbankens derom allerunderdanigst gjorte Ansøgning og Begjæring, allernaadigst have bevilget og tilladt, ligesom Vi ogsaa hermed allernaadigst bevilge og tillade: 1) At Banken, amtviis i Danmark, med 14 Dages Varsel, forkyndt formedelst Læsning ved alle Underretter i Amtet og Jndrykkelse i en af vedkommende Stifts Aviser, maae indkalde Jhændehaverne af de fra Aaret 1807, af den norske Regjeringscommission udstedte, paa Courant lydende Assignationsbeviser, og af de ved Foranstaltning af Rigsbankens Committee i Christiania udstedte Rigsbanksanviisninger, til at melde sig paa Amtstuen, for at erholde saadanne Beviser eller Anviisninger ombyttede med Rigsbanksedler, samt endvidere indkalde de Vedkommende, som ikke under forbenævnte Jndkaldelse kunde være indbegrebne, deels efter lige Varsel, kundgjort formedelst Læsning ved Vor Landsoverret samt Hof= og Stadsret i Vor Kongelige Residentsstad Kjøbenhavn, og Jndrykkelse i den danske Statstidende og Addressecontoirets Efterretninger, at melde sig i bemeldte Kjøbenhavn i Banken selv, deels efter titnævnte Varsel publiceret fra Prædikestolene i Hertugdommene, og indført i Hovedtidenderne sammesteds, at melde sig hos Bankens Committee i Kiel. 2) At Banken indtil videre maa fritages for at tilsvare alle de Repræsentativer af fornævnte Slags, som ikke inden bemeldte Varsels Udløb anmeldes, dog at vedkommende Jhændehavere af oftnævnte Repræsentativer i alle Tilfælde forbeholdes, deres Ret ved en endelig Opgiørelse af Danmarks, Norges og Hertugdommenes respective Andeel i Rigsbankens Forpligtelser. Hvorefter alle Vedkommende sig allerunderdanigst have at rette og for Skade at tage vare. Givet i Vor Kongelige Residentsstad Kjøbenhavn, den 3die Maji 1814. Frederik R. Bevilling for Rigsbanken til med 14 Dages Varsel at indkalde Jhændehaverne af de fra Aaret 1807 af den norske Regjeringscommission udstedte, paa Courant lydende Assignationsbeviser, og af de, ved Foranstaltning af Rigsbankens Committee i Christiania, udstedte Rigsbanksanviisninger, for at erholde disse ombyttede med Rigsbankssedler m.v. indkaldes herved samtlige Jhændehavere af de i den allernaadigste Bevilling nævnte Assignationer og Bankanviisninger, at melde sig paa de respective Steder inden 14 Dage efter de for hvert især allerhøist benævnte Publicationer, for at erholde de ihændehavende Assignationer og Bankanviisninger af det omhandlede Slags ombyttede med Rigsbanks sedler. Jøvrigt tjener til Efterretning, at samtlige ikke udtrykkelig nævnte Repræsentativer eller Pengesedler ere udenfor nærværende Jndkaldelse.